AFP 2016/ Ozan Kose Turkiya agar Bryussel Turkiya fuqarolari uchun viza cheklovlarini bekor qilish sanasini belgilamasa, Yevropa Ittifoqi bilan migratsion kelishuv doirasidagi majburiyatlarini bajarishni to‘xtatadi, deb aytdi Turkiyaning YeI ishlari bo‘yicha vaziri Omer Chelik. Yevrokomissiyaning Turkiya tomonidan vizalarning bekor qilinishi shartlarining bajarilishi bo‘yicha hisobotda Anqaraga bajarishi uchun ko‘prok vaqt talab qilinadigan 2 ta band va yaqin orada bajarilishi kerak bo‘lgan 5 ta band keltirilgan. Ularning orasida Turkiya aksilterrorchilik qonunchiligining o‘zgartirilishi sharti bor. Aynan shu shart Turkiya hukumatining e’tiroziga sabab bo‘lmoqda. Chelikning aytishicha, Turkiya aksilterrorchilik qonunchiligiga Bryussel talab qilayotgan o‘zgarishlarning kiritilishi Yevropaning xavfsizligini xavf ostiga qo‘yadi.